**INTÉZMÉNYI GYEREKÉtkeztetési Adatkezelési Tájékoztató**

2018. május 25.-ével alkalmazni kell az Európai Unió 679/2016 számú általános adatvédelmi rendeletét, a General Data Protect Regulation-t (a továbbiakban GDPR, vagy Rendelet). A Várpalota Város Önkormányzata (továbbiakban az Önkormányzat) a Rendelet és az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) értelmében az intézményi gyerekétkeztetés megszervezésével és az ebédbefizetés folyamatával kapcsolatban adatkezelőnek minősül, a Rendelet és az Infotv. szabályozása az Önkormányzat által az intézményi gyerekétkeztetéssel és térítésével kapcsolatban kezelt személyes és különleges adatok vonatkozásában is alkalmazandó.

**Vonatkozó jogszabályok**

Az Önkormányzat a tájékoztató rendelkezéseinek meghatározása során a Rendelet mellett kiemelten figyelembe vette az információs önrendelkezési jogról és az információszabadságról szóló 2011. évi CXII. törvény („Infotv.”), a családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet rendelkezéseit is.

**Adatkezelő neve és elérhetősége:**

Neve: Várpalota Város Önkormányzata

Székhely: Várpalota, Gárdonyi G. u. 39

Levelezési címe: Várpalota, 8101 Pf. 76

E-mail címe: varpalota@varpalota.hu

Honlapja: [www.varpalota.hu](http://www.varpalota.hu/)

**Adatvédelmi tisztviselő neve és elérhetősége:**

Adatvédelmi tisztviselő neve: Sipos Győző

Adatvédelmi tisztviselő elérhetősége: adatvedelem@varpalota.hu

**Adatkezelés célja és ideje:**

Az intézményi gyermekétkeztetési feladatellátáshoz kapcsolódó személyes és különleges adatok kezelése. Befizetők személye, étkezésre jogosultak nyilvántartása az adatkezelés céljának megvalósulásáig, illetve a pénzügyi és számviteli jogszabályokban meghatározott ideig.

**Érintettek kategóriái:**

Az Önkormányzat által nyújtott szolgáltatást igénybe vevő oktatási intézményekben étkezést igénybe vevők, gyermekek, az étkezést befizető szülők, gondviselők, nevelőszülők személyes és különleges adatait kezelik.

**Személyes adatok kategóriái:**

Az adatkezelés során rögzített személyes adatok:

|  |  |
| --- | --- |
| Gyermek adatai | Neve, Oktatási intézmény neve, évfolyam, osztály, tancsoport, tanulói jogviszony kezdete és megszűnése |
| Szülő(k) vagy Gondviselő vagy Nevelőszülő adatai | Neve, Címe, Telefonszáma, Email címe, Bankszámla száma, Pénzintézet neve |
| Kedvezményes étkeztetés biztosítása esetén | Érintett anyja neve, születési helye és dátuma, állampolgársága, neme, társadalombiztosítási azonosító száma, szakorvosi igazolás alapján megállapított tartós betegsége, ételérzékenysége, (egészségügyi állapota), illetve ezen egészségügyi állapot fennállásának dátuma, véglegessége; a gyermek fogyatékosságának, sajátos nevelési igényének ténye;  nevelésbe vett gyermek, utógondozói ellátásban részesülő fiatal felnőtt esetén a nevelésbe vétel/utógondozói ellátás ténye, a gyámhatósági határozatban kijelölt gondozási helye/ellátásának helyszíne, nevelőszülő, gyermekotthon, egyéb (működtető) intézmény neve, címe, szülő/gondviselő neve, születéskori neve, születési helye, dátuma, anyja neve, címe, társadalombiztosítási azonosító száma, állampolgársága, személyazonosító igazolvány száma |

**Címzettek kategóriái:**

Az Önkormányzat által igénybe vett adatfeldolgozók, aki számára az Önkormányzat továbbítja az általa kezelt személyes és különleges adatok:

* Az élelmezést biztosító cég:

**Bakonygaszt Zrt.**

 8200 Veszprém, Radnóti tér 2.

Az adatokba betekintéssel rendelkeznek a Várpalotai Polgármesteri Hivatal Pénzügyi Iroda munkatársai, az Önkormányzat oktatási intézmények ebédbefizetést intéző munkatársai.

**Harmadik országba vagy nemzetközi szervezet részére történő adattovábbítása esetén a harmadik ország vagy nemzetközi szervezet azonosítása és megfelelő garanciák leírása:**

**Az Önkormányzat a kezelt adatokat harmadik országba nem továbbítja.**

**Adatkezelési jogok és elvek**

**Az Önkormányzat az adatokat az Infotv. 4. §-ban meghatározott elvek érvényesítése mellett kezeli.**

**Az Önkormányzat az Infotv. 14. §-ban meghatározottak szerint biztosítja az Érintetti jogokat. Ennek értelmében az Érintett személyes adataihoz jogosult hozzáférni, azokról tájékoztatást kérni, továbbá jogosult a személyes adatai helyesbítését vagy törlését kérni, illetve élhet az adatkezelés korlátozásához (zárolásához) és az adathordozhatósághoz való jogával.**

Az Önkormányzat indokolatlan késedelem nélkül az Infotv. 20.§-a pontja alapján törli az Érintettre, élettársára, gyermekére vonatkozó személyes és különleges adatokat, az egyéb feltételek fennállása esetén. A törlés joga nem vonatkozik a jogszabályi, vagy belső szabályzat által meghatározott kötelező adatkezelésekre.

Egyéb esetekben a törléshez való jog a Rendelet és az Infotv. vonatkozó fejezetei alapján gyakorolható.

Az adatok törlésére a Hivatalnak 30 nap áll rendelkezésére.

**Technikai és szervezési intézkedések leírása:**

Az Önkormányzat a kezelt személyes adatok megfelelő szintű biztonságának biztosítása érdekében az érintettek alapvető jogainak érvényesülését az adatkezelés által fenyegető – így különösen az érintettek különleges adatainak kezelésével járó – kockázatok mértékéhez igazodó műszaki és szervezési intézkedéseket tesz.

Az Önkormányzat az állami és önkormányzati szervek elektronikus információbiztonságáról szóló 2013. évi L. törvény, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII. 15.) BM rendelet rendelkezéseiből következő, a rendszer biztonsági osztályba sorolása alapján hozza meg az adatbiztonsági intézkedéseit.

A biztonsági intézkedéseket különösen, de nem kizárólag az Önkormányzat mindenkori Informatikai Biztonsági Szabályzata és az ahhoz kapcsolódó egyéb informatikai szabályzatok tartalmazzák, az ehhez kapcsolódó nyilvántartási kötelezettségekkel együtt.

Az adatok hozzáférése csak a feljogosított személyek számára lehetséges.

**Jogorvoslat**

**Információ, panasz**

Amennyiben úgy véli, hogy gyermeke illetve az Ön személyes adatainak kezeléséhez fűződő jogai sérültek, tájékoztatásért és jogainak gyakorlásáért a Polgármesteri Hivatal adatvédelmi tisztviselőjéhez fordulhat.

Az Önkormányzat adatvédelmi ügyekben tájékoztatást nyújtó felelőse:

Név: Sipos Győző

Beosztás: adatvédelmi tisztviselő

E-mail: adatvedelem@varpalota.hu

**Panasz ügyintézés a Hatóságnál**

További jogorvoslat érdekében a Nemzeti Adatvédelmi és Információszabadság Hatósághoz lehet panaszt benyújtani. A Hatóság a panaszokat csak abban az esetben vizsgálja ki, amennyiben az érintett a Hatóságnál tett bejelentését megelőzően már megkereste az adatkezelőt a bejelentésben megjelölt jogainak gyakorlásával kapcsolatban.

A Hatóság elérhetősége:

**Nemzeti Adatvédelmi és Információszabadság Hatóság**

|  |  |
| --- | --- |
| Posta cím:  | 1530  Budapest, Pf.: 5. |
| cím: | 1125  Budapest, Szilágyi Erzsébet fasor 22/c |
| Telefon: | +36 (1) 391-1400 |
| Fax: | +36 (1) 391-1410 |
| E-mail: | ugyfelszolgalat@naih.hu |
| URL | [http://naih.hu](http://naih.hu/) |

**Bíróság**

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (http://birosag.hu/torvenyszekek) nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon.